Օլեգ Պոպով

Օլեգ Կոնստանտինովիչ Պոպով (, ), կրկեսի խորհրդային արտիստ, ծաղրածու, ԽՍՀՄ ժողովրդական արտիստ (1969)։

1950 թվականին ավարտել է կրկեսային արվեստի ուսումնարանը։ 1951-1953 թվականներին աշխատել է երիտասարդական կոլեկտիվում։ Օգտագործում է կրկեսային տարբեր հնարներ։ Պոպովի արվեստում զուգակցվում են բուֆոնադը, թեթև քնարական հումորը և երգիծական գույները։ Ստեղծել է ժամանակակից երիտասարդի կերպար, օժտել հմայքով և ռուսական հեքիաթների չարաճճի հերոսների խորամանկությամբ։ Պոպովին անվանում են «Արևային ծաղրածու»։ Վարշավայում կրկեսների միջազգային փառատոնի (1957), Օսկար մրցանակի (1958, Բրյուսել) դափնեկիր է։ Հյուրախաղերով հանդես է եկել Խորհրդային Միությունից դուրս։ Պարգևատրվել է Աշխատանքային կարմիր դրոշի շքանշանով։

Ծանոթագրություններ 

Կրկեսի դերասաններ‏
ԽՍՀՄ ժողովրդական արտիստներ
Աշխատանքային կարմիր դրոշի շքանշանի ասպետներ
20-րդ դարի դերասաններ
Ռուս դերասաններ
Ռուս ռեժիսորներ
Ռուս սցենարիստներ